經數: 一七七六

經名: 維摩義記卷第二末

頁數: 四六一

上              欄

修成義. 彌勒爲說. 說相覆實爲是被呵. 自下

第二維摩敎呵. 何故須然. 爲使諸天捨修入

證故須敎呵. 來謂總擧下別顯之. 別文之中

初呵後敎. 從初乃至亦無退者是呵辭也. 呵

令相捨. 彌勒當令此諸天子捨分別下是敎

辭也. 敎令證實就前呵中寄就彌勒. 難破授

記得菩提義. 類明一切悉無所得. 於中有二.

一難破彌勒授一生記得菩提義. 二是故彌

勒無以此法誘天子下總以結呵. 前中初先

擧其所得. 爲用何下破以顯無. 擧所得中言

彌勒者告命其人. 世尊授等擧其所得. 授仁

記者行因剋果. 定得不失如心記物堅念不

失. 故名爲記. 聖記示人目之爲授. 言一生者

人中得記. 捨此身已上生兜率. 後生人間然

後成佛. 中間隔彼兜率一報. 故名一生. 問曰.

若使上生兜率後生人間方始作佛卽是二生

何故言一. 釋言. 此生聖說不定. 依龍樹論說

此彌勒以爲三生. 1現身爲受竟癡去不論. 後

生人間卽是佛身. 故亦不數. 爲是言一. 問曰.

若使一生天上後生人間而得成佛名一生

者. 有須陀洹一生天上2人間而涅槃者. 十四

生中幾生所攝. 釋言. 此十四生中名爲二生.

若爾彌勒亦應同彼. 何得言一. 釋言. 應齊而

說異者以其所望不同故爾. 彼須陀洹望於

身盡. 餘涅槃故受兩身. 卽是二生如彌勒等

望於佛身. 後生人間卽是佛身對彼身故偏

名兜率一報爲一. 言得阿□三菩提者汎解

有二. 一眞二應. 實行相應名之爲眞. 八相現

成說以爲應. 此應與眞得處不定. 若論其成

中              欄

得處有三. 一入種姓地名得菩提. 如涅槃說

須陀洹人八萬劫到. 乃至□支十千劫到. 到

六菩提. 當知. 此等名至種姓爲到菩提. 二入

初地名得菩提. 如法華論說. 彼釋法華分別

功德品所言八生乃至一生得菩提者所謂得

於初地證智. 三至後際名得菩提. 義在可知.

或分爲五. 如大品說. 一發心菩提在於無量生

死海中發菩提心. 位在善趣. 二伏心菩提深

伏煩惱. 位分在於種姓已上伏忍位中. 三明

菩提修習明慧. 位分在於初地已上. 四出到

菩提出離有無到無生忍. 位分在於七地已

上. 五無上菩提究竟窮極位在佛果. 隨別細

分3可亦衆多. 若論應成種性已上一切堪能.

若依華嚴賢首位中亦能八相不成正覺. 今此

所論是應成也. 八相成佛名得菩提下對破

之. 文別有四. 一就事相有生法中難破有得.

二若以無生得授記下就其遣事無生法中難

破有得. 三爲從如生得授記下約就眞法緣

起生滅難破有得. 四一切生皆如已下約就

眞性平等義中難破有得. 此四分中言有隱

顯. 初段之中偏破得記. 第二分中難破得記

及得菩提. 第三段中偏4破難得記. 第四分中

難破得記及得菩提. 初中有二. 第一約就三

世之生難破得記. 二如佛說下擧彼同時同

體四相明生無性成無得記. 前中初言爲用

何生得授記乎總以徵責. 言過去耶未來耶

等隨世別定. 進退不定是以言耶. 若遇去下

隨世別難. 若遇去生而得記者過去已滅. 依

何得記. 若未來生而得記者未來未至. 依何

下              欄

得記. 若現在生而得記者現生不住. 云何得

記. 暫現卽滅時無逕停. 故曰不□. 生旣不住

何誰待記而得受乎. 5擧下次擧同體四相

明生無性成無得記. 如佛所說比丘汝今卽

時生等擧佛昔言. 言四相有三. 一前後四相.

有爲之法一刹那頃初生次住終異後滅. 二

是同時別體四相. 有爲法邊別有非色非心

生相能生諸法. 乃至別有滅相滅法. 三是

同時同體四相. 如起信論及此經說. 是義

云何. 有爲諸法相有體無猶如幻化陽炎水

等. 於此法中相有名生. 虛無稱滅. 相有名生

生非滅前. 虛無稱滅滅非生後. 卽此生滅幻

法像立. 說之爲住. 又此幻法各守自相. 亦名

爲住. 故地持言. 以6性自故名之爲住. 此住

非是生滅之外. 彼生與滅義門各異. 名之爲

異. 又異眞諦性實之法亦名爲異. 又異情實

亦名爲異. 此異亦非生滅等外. 以四相同時

同體故. 佛宣說比丘汝今卽時亦生亦老亦

滅以同體故. 就餘三相義說爲生餘三之外

無別生性. 生無性故. 生卽無生遣誰得記. 乃

至就餘三相說滅滅無別性. 滅無性故. 滅卽

無滅說誰得記. 是故畢竟無受記者. 自下第

二次就無生難破得記得菩提義. 何故須然.

恐彼彌勒生處被徵於無虛立有得義. 故就

難之. 若以無生得授記者逆取所立. 道言無

生卽正位者立其道理. 所謂卽是眞7帝正位

非行正位. 與8住中說是法住於法位相似. 於

正位中亦無得記無得菩提約理破得. 云何

彌勒授一生記就理法呵. 自下第三約就眞

經數: 一七七六

經名: 維摩義記卷第二末

頁數: 四六二

上              欄

法緣起生滅難破得記. 眞法體同名之爲如.

如隨妄情集起生滅. 隨妄起染. 名之爲生淨

隱稱滅. 又隨對治淨起名生. 染息云滅. 緣起

之生非生爲生. 生則無生. 緣起之滅非滅爲

滅. 滅則無滅. 如人夜闇見繩爲蛇. 蛇起名生.

生則無生. 至明蛇滅. 滅則無滅. 生滅旣無依

何說得. 文中初先進退兩定. 爲從如生是一

定也. 爲從如滅是二定也. 依如生滅而受佛

記. 故說爲從. 進退不定故[&FFFF]#稱耶. 下就難之.

若以如生得受記者擧前所定. 如無有生以理

難破. 若以如滅得受記者牒後所定. 如無有

滅以理難破. 如非生滅. 非生爲生生則無生.

非滅爲滅滅則無滅. 故曰無矣. 生滅旣無依

何得記. 自下第四約就眞性平等義中難破

偏得. 眞性一如凡聖平等. 凡於如中旣無所

得彌勒如中何獨有得. 文中三番. 初之一番

難破得記. 後之兩番難破得果. 難得記中先

明凡聖一切皆如. 次破偏得. 所以下釋. 1前

一切衆生如者凡人如也. 如性緣起集成衆

生. 攝相歸本故衆生如. 法亦如者通明凡聖

二法如也. 如性緣起集成諸法. 攝之從本故

性亦如. 衆聖乃至彌勒如者聖人如也. 如性

緣起集成衆聖. 攝之從本故聖皆如. 如水作

波波卽是水. 如金作器器還是金. 此等亦爾.

次就設難. 言若彌勒得受記者擧其所取. 一

切衆生亦應受記將凡類徵. 下釋難意. 所以

徵問. 我有何以言彌勒得衆生亦得. 下對釋

之. 如者不二不異義故如無彼此故曰不二如

無勝劣故言不異如不異故. 彌勒如中有得受

中              欄

記. 衆生如中亦應得記. 衆生如中無生得記

彌勒如中有何所得. 下破得果. 於中先破得

菩提義. 後破彌勒得涅槃義. 前中彌勒得菩

提者擧其所立. 一切衆生皆亦應得將凡類

徵. 下釋難意. 所以徵問. 我有何以言彌勒得

2應生亦得. 下對釋之. 一切衆生卽菩提相與

彌勒同. 故彌勒得衆生亦得. 菩提體相如下

文說. 寂滅是菩提滅諸相故. 不觀是菩提離

諸緣故. 不行是菩提無憶念故. 如是一切此

菩提性緣起集成集成生死衆生. 攝緣從實故

一切生卽是菩提. 彌勒實性卽是菩提彌勒有

得. 衆生實性卽是菩提亦應有得. 衆生實性

卽是菩提於菩提中無衆生相. 無衆生得. 彌

勒實性卽是菩提此菩提中何處3得有. 彌勒

能得下破彌勤得涅槃義. 言若彌勒得滅度者

擧其所取. 一切衆生亦當滅度將凡類徵. 滅

度外國名爲涅槃. 下釋難意. 所以徵問. 我有

何以彌勒得滅衆生亦得. 下對釋之. 佛知衆

生畢竟寂滅卽涅槃相不復更滅與彌勒同. 故

彌勒得衆生亦得. 涅槃體相如上文說. 本自

不然. 今亦不滅. 是涅槃義. 又復如彼地經中

說. 自性常寂不滅不生. 是涅槃義. 又復如彼

涅槃中說. 大般涅槃本自有之非適今也. 非

實非虛非生非作非一非異非去來今非因非

果. 此亦卽是勝□經中一苦滅諦. 經自釋言.

非壞法故名爲苦滅. 言苦滅者無始無作無

起無盡離盡常住自性淸淨離一切惱. 是其苦

滅. 此涅槃性緣起集成生死衆生. 泯相卽實.

故一切生卽涅槃相. 此是體相非標相矣. 於

下              欄

此法性涅槃之中從來無有衆生之相可以息

滅. 是故說言不復更滅. 無生可滅. 是滅之極

故云畢竟. 此理常定. 唯佛乃覺. 故說佛知. 此

涅槃性衆生彌勒其理一也. 滅旣不殊彌勒

有得. 衆生同之亦應有得. 然此法性涅槃之

中畢竟無生得於涅槃. 彌勒同之. 4何得可在

偏說有得. 問曰. 涅槃是佛果德至果始有. 云

何宣說一切衆生卽涅槃乎. 解義有三. 一就

緣說緣斷生死. 已別得涅槃. 是故經中宣說

涅槃以爲互無. 二約緣論實. 轉生死體以爲

涅槃. 故說涅槃爲了因果. 三就實論實. 生死

之體卽是涅槃不待遷轉. 譬如闇夜見繩爲

蛇. 明眼觀之蛇卽是繩豈待遷轉. 故經說言.

大般涅槃本自有之. 又論亦言. 自性常寂非

先有染後時離矣. 今此所論義當後門. 又約

人論人有凡聖. 凡聖一體. 據凡望聖聖爲惑

隱. 與後顯時淨德爲本說爲佛性及涅槃性. 不

名爲佛不名涅槃. 據佛望彼衆生之體從來

常淨. 無惑隱覆不須更滅. 是故本來卽是涅

槃. 今此所論據佛望之. 故說佛知卽涅槃矣.

上來第一廣破有得. 自下第二總以結呵. 是

故彌勒無以此法誘天子者約前正呵. 是前

彌勒無所得故無以隨相修得之法誘諸天

子. 實無發者亦無退者辨理重呵. 於理無人

故無發者. 亦無退者上來呵竟. 下次敎之. 彌

勒當令此諸天子捨於分別菩提之見總以敎

勸. 所以下釋. 初先徵問. 菩提見好有何所以.

須捨下對釋之. 是中應先釋菩提義然後釋

文. 義如別章. 文中初言菩提不可身得心得

經數: 一七七六

經名: 維摩義記卷第二末

頁數: 四六三

上              欄

略開二門. 寂滅下廣無比下結. 前開門中云

何不可身得心得菩提眞性妙寂離相. 五情不

及故□身得. 意緣不至故□心得. 又復有身

則非菩提. 無身方是. 故□身得. 有心則非無

心方是. 故□心得. 問曰. 經說佛得菩提云何

□得. 釋言. 世俗文字之數言佛得之. 理實得

時亦無得者. 何故而然. 菩提之外無有我人

說誰能得. 我人旣無亦無人外菩提可證. 故

無所得. 不見我人異菩提時方名究竟窮到

菩提. 故復名得. 我人旣然身心亦爾. 菩提之

外無別身心故無能得. 身心旣無亦無身心

二種之外別有菩提可修可證. 故無所得. 不

見身心異菩提時方名究竟眞到菩提. 故亦

名得. 良以立身立心不得故須捨於得菩提

見. 次廣釋之. 於中先明不可心得. 不會已下

廣顯不可身得之義. 前明不可心得之中有

十四句. 初十三句體寂離相卽是自德. 末後

一句智用明了卽是利他. 前十三中初十明

離能緣心相. 後三明離所緣法相. 前十句中

初七離相. 後三卽實. 前離相中初句爲總. 次

二顯成1二復爲本. 後四釋成. 就初總中寂滅

是菩提列其名字. 滅諸相故釋顯寂義. 滅有

二種. 一者性滅於實本無. 二對治滅見實始

離. 由見實故達妄本無. 後更不生故滅諸相.

下諸句中離相齊爾. 次下兩句不觀不行顯

前總寂. 於中初句明無觀解. 後無行修. 前無

解中不觀列名2妄相緣觀於眞本無故曰不

觀. 又證除捨. 亦名不觀. 離緣釋也. 觀解緣理

名之爲緣. 於眞本無稱之爲離. 又證除捨. 亦

中              欄

名爲離明無行. 中不行列名緣修諸度. 名之

爲行. 於眞本無故曰不行. 又證除捨. 亦名不

行. 無憶釋之. 諸行皆由憶念而起以無憶念

所以不行. 次下四句釋顯向前不觀不行. 於

中前二釋成不觀. 後之兩句顯成不行. 釋不

觀中初離見解後除妄相3明不見本前離見

中斷是列名捨見釋也. 觀解推心. 名之爲見.

於眞本無名之爲捨. 又證除離. 亦名爲捨.

後離妄中離是列名離妄釋也. 妄識體虛名

爲妄相. 於眞本無名之爲離. 又證除捨. 亦

名爲離. 釋不行中初句離願無行方便. 後句

離貪無行所趣. 前離願中障是列名障願釋

也. 心行之心名爲願. 證實不起名之爲障. 後

離貪中不入列名無貪釋也. 以無貪著故無

所入. 一釋如是復有異義. 前諸句中寂滅是

總餘句是別. 別中初二明離淨相. 不觀離解

不行離行. 後四離染. 於中前二明其離見. 後

二離愛. 前離見中斷是菩薩斷諸見者離事

識中五見心也. 離是菩提離妄相者離妄識

也. 後離愛中障是菩提障諸願者離貪所起

思心心也. 不入菩提無貪著者離願根本貪

愛心也. 上來離相下明卽實. 順是列名順如

釋也. 空理是如如與菩提同體義分. 同體不

4亦故曰爲順. 住是列名住性釋也. 5有是法

性法性菩提同體義分. 同體相應故名爲住.

至是列名至實釋也. 非有無性是其實際. 實

際菩提同體義分. 同體無障稱之爲至. 上來

明離能緣心相. 下三明離所緣法相. 於中初

句明其離相. 第二卽實第三體常. 初中不二

下              欄

列其名字. 若有所緣對心說二. 所緣旣無不

可將之對心說二. 故曰不二. 離意法故釋顯

其相. 意是意根法是法塵. 是二俱離故無二

矣. 第二句中等是列名等空釋也. 空與菩提

同體義分. 同體相稱故名爲等. 第三句中無

爲列名. 體常不變故曰無爲. 無生住滅釋顯

其相. 上來諸句明其離相菩提體寂. 卽是自

德. 下彰6用明了. 卽是利他. 知是列名了

生釋也. 佛智明淨衆生心行佛智中現. 故說

爲了. 非有所緣名爲了矣. 上來廣明不可心

得. 下次廣前不可身得. 句別有九. 前二爲門.

後七釋成. 前二門中初句離果. 後句離因. 前

離果中不會列名. 無有根塵和合生識. 故曰

不會. 諸入不會釋顯其相. 六根六塵相順名

入. 又入是處. 六根六塵生識之處故名爲入.

合會生識故名爲會. 於眞本無故入不會. 又

證除捨. 故入不會. 後離因中不合列名. 煩惱

諸結和合生. 名之爲合. 於眞本無故曰不合.

又證除捨. 亦名不合. 離煩惱習釋顯其相. 斷

除正使名離煩惱. 殘氣亦盡. 故離其習. 後七

句中初之三句釋成不會. 後之四句釋成不

合. 前三句中初句離相. 後二離性. 前離相中

無處列名. 身報永亡形無所在. 故曰無處. 無

7釋也. 後無性中前無定名後無定體. 無定名

中假名列名. 眞德無名假以名顯. 故曰假名.

名空釋也. 假有實無故曰名空. 無定體中如

化列名. 諸德同時緣起相成. 非有爲有. 有則

非有其猶幻化. 故曰如化. 無取捨故釋顯其

相. 似如化故法非定有所以無取. 亦非定無

經數: 一七七六

經名: 維摩義記卷第二末

頁數: 四六四

上              欄

所以無捨. 是義云何. 以別分總諸德皆空所

以無取. 攝別成總諸德斯有. 是以無捨. 就後

四句之不合中. 第一明其寂定除辭. 第二明

其淨慧離染. 此前兩句明離惑體. 三離能取

明無惑因. 四離所取明無惑緣. 就初句中不

亂列名. 常靜釋也. 體寂無爲故曰不亂. 第二

句中善寂列名. 不起染過故曰善寂. 性淨釋

也. 證實1及望從來無染故曰性淨. 又本法

性從緣始淨亦名性淨. 第三句中無取列名.

遠離妄識能緣心斷. 故曰無取. 離緣釋也. 攀

者是手緣者是足. 心法取境似手似足. 故曰

攀緣. 於眞本無稱之爲離. 又證除捨. 亦名爲

離. 第四句中無異列名. 第一義中無差別相.

故曰不異. 法等釋也. 世法參差於理如等. 故

曰法等. 等取故無異. 上來別釋. 下[&FFFF]#結嘆.

無比菩提無可喩者結前不可以身得也. 過

世色相不可比肉. 故身不得. 微妙菩提法難

知者結前不可以心得也. 菩提性中雖具諸

法不可測知. 故□心得. 上來第二明敎呵辭.

世尊維摩說是法下明敎呵益. 前辭次釋. 故

我下結. 次告光嚴令往問疾. 前對彌勒明菩

提果. 2下明其因. 於中分別盡此品. 來明其

行體. 問疾品下顯修成相. 前行體中初對光

嚴明道場行. 次對持世明法樂行. 後對善德

明法施行. 道場行者菩提果德名之爲道. 場

者是其處之別稱. 如治穀處名爲穀場. 治麥

之處名爲麥場. 亦如□處名爲□場. □戱之

處名爲戱場. 如是一切出生道處名爲道場

於中分別有眞有應. 菩提樹下得道之處名

中              欄

爲道場. 是其應也. 實行出生菩提功德說爲

道場. 是其眞也. 眞有通局. 第十地中有一莊

嚴道場三昧親生佛德說爲道場. 是其局也.

一切行德出生菩提. 斯名道場. 是其通也. 今

此所論是其眞也. 法樂行者以善自娛名爲

法樂. 法施行者以行廣3齊名爲法施. 三中初

二是自利行. 後一利他. 自中道場是其出世

成熟之行. 法樂地前始修之行. 道場行中初

告光嚴. 4光嚴後辭. 辭中初總. 所以下釋. 故

我下結. 釋中有三. 一擧昔日被敎由緣. 二我

卽爲禮而問已下顯彼敎辭. 三說是法時五

百天人發菩提下明敎利益. 初中憶昔擧被

敎時. 出毘耶離維摩方入彰被敎處. 第二辭

中兩請兩答. 我卽爲禮問言居士從何所來

是初問也. 答言吾從道場來者是初答也. 彼

第十地諸三昧中有一莊嚴道場三昧. 維摩

今就此門以答. 故言吾從道場來矣. 行能生

果名爲道場. 依行向果故曰從來. 我問道場

何所是者光嚴重問. 曰下維摩重廣答也. 曰

者總擧酬答之辭. 下別顯之. 於中初先出其

場體. 菩薩若應波羅蜜下就人辨從. 就人彰

來. 前中有五. 一就心說場. 二布施下就行說

場. 三神通下就德說場. 四多聞下就道說場.

五5刀無畏下就果說場. 諸佛果德菩薩分成.

能生圓果. 故亦名場. 故上說佛從其十力無

畏等生. 心中有四. 直心列名. 情無虛6爲故

名爲直. 7無釋也. 發行列名. 於諸行問起意修

學名爲發行. 能辨釋也. 行無中廢故能辨事.

深心列名. 信樂慇至故曰深心. 增益釋也. 以

下              欄

心慇至故增功德. 菩提心是列其名字. 標果

願心名菩提心. 無錯釋也. 正向菩提心無異

心故無錯謬. 第二行中初修六度. 是自利行.

後四無量是利他行. 前自利中布施列名. 不

望報者離布施過. 持戒列名. 得願具者明戒

心勝. 用己所持□施衆生名得願具. 如涅槃

說. 忍辱列名. 於諸衆生心無□者釋顯其相.

以於衆生心無悉□所以能忍精進列名. 不

懈釋也. 禪定列名. 心調釋也. 智慧列名. 8現

釋也下. 四無量利他行中慈是列名. 等生釋

也. 悲是列名. 忍疲釋也. 喜是列名. 悅樂釋

也. 捨是別名. 憎愛斷故釋顯其相. 第三德中

初明自德. 下方便等是利他德. 自中神通列

其名字. 成就六通釋其相也. 六通之義9如廣

別章. 此應具論. 此明德用. 解脫列名. 成就八

脫故曰解脫. 能背捨故釋顯其相. 其八解脫

亦名背捨. 如龍樹釋. 背淨五欲捨離著心故

名背捨. 義如下此明德體. 下利他中方便列

名. 此化他智. 化智善巧故曰方便. 敎化釋也.

四攝列名. 此利他行. 布施愛語利行同事是

其四種. 以此四行錄物從道. 故名爲攝. 攝生

釋也. 第四道中初明自利. 降魔已下明其利

他. 前自利中句別有八. 初一是聞次一是思.

次三是修後三入證. 聞思修證一義次第如

地論說. 前三敎道後一證道. 初聞慧中多聞

列名. 如聞釋也. 第二思中伏心列名. 制意思

法故曰伏心. 正觀釋也. 於所聞法正意觀蜜.

第三修中初約道品以明行修. 二約四諦. 三

約因緣. 此三行門常相隨逐三十七品列其

經數: 一七七六

經名: 維摩義記卷第二末

頁數: 四六五

上              欄

名字. 捨有爲法彰其行能. 能治染過故捨有

爲. 義如別章. 此應具論. 諦是列名. 苦集滅道

是其諦也. 此是道境知此生道場. 不□世間

彰其行益. 自知四諦用度衆生. 故不□世. 緣

起列名. 十二因緣名爲因緣. 亦稱緣起亦號

緣集. 義如上解. 此亦道場知此生道. 故曰道

場. 無明至死皆無盡者釋顯其相. 菩薩知此

輪轉無際故曰無盡. 義如下釋. 第四證中尋

詮入實. 詮別有三. 一煩惱詮. 二衆生詮. 三是

法詮. 煩惱是場就詮以擧. 知如實故約詮顯

實. 煩惱本性眞如法. 是推相窮本故知如實.

衆生是場就詮以擧. 知無我故約詮顯實. 衆

生本性空寂無我尋相窮本. 故知無我. 此說

生空爲無我也. 一切法是就詮以擧. 所謂五

陰一切諸法. 知諸法空約詮顯實. 法性本空

推相窮本. 故知法空. 如成實中生空名空. 法

空之理說爲無我. 此說生空以爲無我. 法空

名空言左右耳. 上來八句是其自利下明利

他. 於中三句. 初降衆魔. 第二隨有化益餘凡.

三伏外道. 就初德中降魔列名. 神通伏魔故

說爲降. 不傾釋也. 自德牢固不爲魔動. 故能

降之. 第二德中三界列名. 應現三有攝化餘

凡能生菩提. 故曰道場. 無所趣故釋顯其相.

雖現三界於中不著. 故無所趣. 第三德中師

子吼是列其名字. 能宣正法□諸外道名師

子吼. 無畏釋也. □邪不怯故無所畏. 第五果

中句別有三. 初句是其對治功德. 力等列名.

力是十力. 言無畏者是四無畏. 言不共者十

八不共. 十八不共廣如別章. 此應具論. 無諸

中              欄

過者釋顯其相. 十力牢固對治諸魔. 無畏不

怯對治外道. 不共殊勝對治二乘. 故無諸過.

第二是其明淨功德. 三明列名. 1命宿天眼及

與漏盡是其三也. 無餘□故釋顯其相. 宿命

智明除先際愚. 天眼智明除後際愚. 漏盡智

明除眞諦愚. 故得無□. 第三是其廣知功德.

先列其名. 菩薩心淨故於一念知一切法. 成

一切智釋顯其相. 上來第一正出場體. 自下

第二就人辨從約人說來. 菩薩若應諸波羅

蜜應前自利. 敎化衆生應上利他. 諸有所作

順法起修. 擧足下足如法進止. 有言. 出觀名

擧足. 入寂下足. 此解不深. 今正論之. 乃至色

身擧足不足皆從道場住於佛法. 方名深矣.

從道場來明其所從. 住佛法矣彰其所至. 上

來敎意. 說是法下明敎利益. 前辭次釋. 故我

下結. 次告持世. 令往問疾先答後辭. 辭中初

總. 所以下釋. 故我下結. 釋中所以徵前起後

下對辨之. 於中有四. 一彰己昔爲魔惑亂. 二

所言未下明維摩詰已告令知. 三卽語魔下

彰彼維摩降魔索女以法化益. 四世尊維摩

有如是下結嘆維摩. 顯己不及. 初中憶昔擧

被惑時. 住於淨室擧被惑處. 淨室修定. 故爲

魔惑時魔已下顯被惑相. 於中有四. 一魔化

爲釋至持世所. 二持世不識. 謂是帝釋以法

敎勸. 三魔以天女逼施持世. 四持世不受. 就

初句中魔如前解. 言波旬者此名極惡. 依於

佛法而得善利. 不念加報2及欲毁壞. 故曰極

惡3以爲諸女惑亂持世故從天女帝釋樂法

數往觀佛. 爲令持世見而生信故魔自化狀

下              欄

如帝釋. 爲以音聲惑亂持世故樂絃歌. 爲惑

持世故詣其所. 詐善令信故擧眷屬合掌禮

敬. 自下第二持世謂釋以法敎勸. 於中初明

內心不識謂是帝釋. 而語已下口言敎勸. 初

先接引嘆其來好. 故曰善來. □尸是其帝釋

別稱. 雖富已下以法敎勸. 雖富有應不當自

恣誡勸捨過. 觀無常敎修對治. 以心善本勸

習善因. □前自恣. 於身命財而修堅法敎心

常果. □欲無常. 自下第三魔以天女逼施持

世. 卽語我言總以標擧. 下別顯之. 言正士者

就德以呼持世出家受行正法. 故曰正士. 受

萬二千女正勸受女. 可備掃灑明受所爲. 自

下第四持世不受. 我言□尸告語其人. 無以

非法之物要我呵施不應. 女爲惑垢名非法

物. 比丘息惡故曰沙門. 從佛釋師敎化出生.

故名釋子. 諸女旣是非法之物[&FFFF]#用要我沙

門釋子. 此非我宜明受不合. 此初段竟. 自下

第二明維摩詰告己令知. 所言未語時也. 言

維摩詰告語人也. 來謂我等告語辭也. 非帝

釋也彰其所非. 是爲魔來□固汝耳明其所

是. □謂□亂固語固媚. 自下第三明維摩詰

降魔索女以法化益. 於中有二. 一從魔索女.

二於是波旬告女下以女還魔. 前從索女.

敎以正法. 後段還女令傳正法. 又前索女化

修自利. 後段還女敎修利他. 又復前段化益

天女. 後段還女轉化餘天. 初中有五. 一從魔

索女. 是諸女等可以與我如我應受. 可以與

我明魔應施. 如我應受明己應受. 維摩俗人

故應受女二魔聞不與於中初先內以驚懼.

經數: 一七七六

經名: 維摩義記卷第二末

頁數: 四六六

上              欄

次念維摩將無惱我奪女强留名爲惱我. 後

欲隱形維摩制之. 而不能隱下復盡力維摩

制之亦不得去. 三空聲勸捨. 卽聞空聲總以

標擧. 此是誰聲. 當應亦是維摩所發. 波旬以

女與之. 將去正勸捨女. 四魔畏捨女. 恐彼維

摩神力制已永不得去. 故言畏故[&FFFF]#而强捨

名□仰與. 五維摩得女. 以法化益. 問曰直爾

化之足得. 何勞從魔索得方化. 女性從主. 若

不索取制仰從魔難以攝化. 故須索取然後

敎法   又若維摩不索屬己便於維摩[&FFFF]#□不

親難以化益. 故須索取然後敎法. 文中有四.

一總勸發心. 魔以汝等與我今汝皆當發菩

提心. 二卽隨所應而爲說下別敎發心. 三復

言汝等已發意下總敎法樂. 已發道意牒前

起後. 言有法樂可以自娛示其所欣. 以法釋

神名爲法樂. 不應復樂五欲樂也敎其1厭所.

四天女問下廣敎法樂. 先問後敎. 敎中先別

後總結之. 別中有二. 一正敎起行. 二樂聞深

下明攝行儀. 前起行中相從爲三. 初樂信佛

樂欲聽法樂供養衆明其□邪歸正之行. 二

樂離欲下明其離過對治之行. 於中四句. 一

樂離五欲. 二樂觀五陰如似怨賊共相□滅.

三觀四大如似毒蛇性相乖反. 四觀內六入

如似空聚. 眼等六根名爲內入空無神主. 三

樂隨護下明修隨順趣道之行. 於中初明世

間所行. 廣菩提下明出世間. 世間行中隨護

道意守菩提心. 守護之相如涅槃說. 樂饒益

下起菩提行. 起饒益生起利他行. 樂敬養等

修自利行. 自利行中樂敬養師明攝法行. 樂

中              欄

行施等明造修行. 修行六度. 出世行中廣菩

提心明修廣願. 樂降伏等明修廣行. 樂降衆

魔修利他德. 下修自利. 樂斷煩惱明修斷德.

樂淨土等明修行德. 樂淨佛土修淨土行. 如

上廣說. 就相下起法身行. 成就相好修諸功

德修起報身相好之業. 如涅槃經及地持說.

樂嚴道場修起法身. 亦如上說. 上來第一正

敎起行. 下第二敎攝行儀. 於中合有門句

四對. 初二一對約法辨儀. 於中樂聞深法不

畏就約敎法以明學儀. 樂三脫門不樂非時

約就理法以顯學儀. 空無相願是三脫門廣

如別章. 此應具論. 雖樂觀此不同聲聞非時

取證而住小果. 名爲不樂非時. 中間兩對約

人辨儀. 前二一對約就同學以辨學儀. 樂近

同學是初句也. 於非同學心無□□是後句

也. 後二一對約就知識以辨學儀. 護惡知識

是初句也. 近善知識是後句也. 約人如是. 下

二一對約就說以辨學儀. 樂心喜淨是離過

心. 樂修道品是修善心. 又心喜淨是信樂心.

樂修無量道品之法是廣願心. 上來別竟. 是

爲菩薩法樂總結. 上來第一從魔索女以法

化益. 自下第二以女還魔利益餘天. 句別有

七. 一魔喚諸女欲共還宮. 二諸女不從. 三魔

喚不得從維摩索. 四維摩與. 五諸女請問. 六

維摩敎勸. 七天女辭去. 就初段中言我與汝

俱還天宮天樂招引. 第二諸女不從之中言

以我等與此居士□前我欲與汝俱還. 言有

法樂我等甚樂不樂欲樂□前天宮. 第三魔

從維摩索中魔言居士可捨此女直勸令捨.

中              欄

一切所有施於彼者是爲菩薩以法勸捨. 恐

彼不捨故爲此勸. 第四維摩以女還. 中我已

捨已汝便將去正明捨女. 令一切生法願具

足因事興願. 因遂魔願用兼一切. 故願一切

心法之願悉得具足. 又願一切如法之願皆

悉具足. 又因捨女. 令於他化廣利餘天名一

切生法願具足. 自下第五諸女請問. 我等云

何止住魔宮此言兩解. 一就違釋. 我是菩薩

云何使我止住魔宮捨我還魔. 二就順解. 順

請維摩. 我等何止住魔宮利益衆生. 自下第

六維摩敎勸. 若對前違下文名勸. 若對順請

下文名敎. 於中住文曲有三句. 第一總擧無

盡燈門勸其修學. 二無盡燈者譬如已下廣

辨其門. 三汝等雖下明學有益. 初中諸□告

發其人. 彼天先生故喚爲□. 言有法門名無

盡燈擧其法體. 法從喩稱名無盡燈. 汝等當

學勸其修習. 第二句中無盡燈者牒前起後.

次辨後結. 辨中初明自利兼他. 先喩後合. 夫

一菩薩合前一燈. 開百千生合前喩中然百

千燈. 令發阿□三菩提心合前冥者皆明. 於

其道意亦不滅盡合前終明不盡. 此喩反合

自利兼他. 隨所說法而自增益一切善法他

利兼自. 是名下結. 下學益中汝等雖住以無

盡燈令發心者爲報佛恩他利兼自. 令無數

天子天女發菩提心是他利也. 爲報佛恩是

兼自也. 行順佛心名報佛恩. 亦大饒益一切衆

生自利兼他. 此第六竟. 爾時已下是第七段

諸女辭去. 上來第三廣明維摩降魔索女以

法化益. 世尊維摩如是下大段第四結嘆維

經數: 一七七六

經名: 維摩義記卷第二末

頁數: 四六七

上              欄

摩. 顯己不及. 言有如是自在神力結嘆向前

降魔之力. 智慧辨才結嘆向前化女之德. 前

辭次釋. 故我不任結己不堪. 次告善德令往

問疾. 前告二人明自利行. 此明利他. 先告後

辭. 辭中初總. 所以下釋. 故我下結. 釋中所以

徵前起後下對釋之. 文別有二. 一擧昔日被

呵由緣. 二時維摩下彰敎呵辭. 前中初言憶

念我昔明被呵時. 自於父舍出被呵處. 設大

施等彰被呵事. 由施局限所以被呵. 前於父

舍明處局也. 設大施會供養一切乃至乞人

明由局也. 是中唯供七種之人不及餘者. 所

以是局. 期滿七日明時局也. 局故被呵. 自下

第二明敎呵辭. 時維摩詰來入會中乃至不

當如汝所設是呵辭也. 當爲法下是敎辭也.

1以行[&FFFF]#治名爲法施. 法施寬廣. 所以敎之.

敎中[&FFFF]#二細分有四. 言[&FFFF]#二者一就行修以

明法施. 二我時心得淸淨已亦約就財事以

明法施. 細分四者一就行修以明法施. 二婆

羅門中二百人下明說利益. 三從我時心得

淨下約就財事以明法施. 四城中一下明法

施益. 初中有三. 第一總勸. 二我言下別敎修

習. 第三是爲法施會下結嘆顯勝. 初中當爲

法施之會擧勝勸修. 何用財會擧劣勸捨. 第

二敎中兩請兩答. 我言居士何謂法施是初

請也. 法施會者無前無後一時供養一切衆

生是名法施是初答也. 菩薩一行2無爲物一

一3所等爲一切. 故無先後. 一時供養一切生

矣. 無先無後一時供養明施頓也. 供一切生明

供廣也. 言何謂也是其後請謂以菩提起慈

中              欄

心等是後答也. 此中所辨宗明利他. 於中細

分亦有自利利他4他別. 文中有四. 初四無量

明利他心. 二以攝□下修習六度. 明自利行.

三敎化衆生而起空下依前第一利他之心起

利他行. 四以敬事下依前第二自利之行明

修成相. 就初段中先應解釋四無量義然後

釋文. 義如別章. 文中初言謂以菩提起慈心

者慈欲與樂緣於佛樂. 欲授衆生故以菩提

起於慈心. 以救衆生起悲心者悲欲拔苦. 欲

拔衆生生死之苦. 故救衆生起5非於悲心. 以

持正法起喜心者喜能度物. 所化衆生攝持

正法雖未得脫去脫不遙故生喜心. 以攝智

慧行捨心者捨有多義. 此中所論是其放捨.

前人依法攝生智慧不復須憂. 故行捨心. 問

曰. 前三親益衆生可是利他. 捨心背化云何

利他. 解有四義. 第一義者向前三心雖有益

物而未能得. 故須修捨捨前所緣自修能究

竟. 故須修捨6捨前所爲便修勝善方能究竟

利益衆生. 第三義者爲得究竟放捨義故. 慈

自與樂悲自拔苦喜自慶物. 繫發前三故名

利他. 第四義者捨前所益更化餘人. 故名利

他. 今此所論義當第三. 第二明修自利行. 中

具修六度. 修此7六六所爲有三. 一爲心菩提.

二爲益衆生. 三爲離有爲證入實際. 通則六

度皆爲此三. 如地經說. 菩薩爲心一切智地

修行六度. 是爲菩提. 如下文說. 以施攝貪戒

攝毁禁忍攝瞋□. 如是等比是爲衆生. 如大

品說. 菩薩爲得諸法相實修行8度. 涅槃經

說. 爲了佛性修行六度. 如是等比是爲實

下              欄

際. 於中別分初之二種9爲衆生. 中間二種偏

爲實際. 後之二種偏爲菩提. 如此說文中說

言. 以攝□貪起檀波羅蜜. 以化犯戒起尸波

羅蜜. 故知. 初二偏爲衆生. 何故而然. 以此行

[&FFFF]#用敎衆生彼能起故. 以攝□貪起檀波羅

蜜者以是爲義亦是由義亦是用義. 自施敎

他令捨□貪. 故爲攝□起檀波羅蜜. 以化犯

戒起尸羅者自持淨戒. 敎他同時令捨罪過.

故爲化犯起尸波羅蜜. 經復說言. 以無我法

起□提波羅蜜. 以離身心相起毘利耶波羅

蜜. 故知. 中二偏爲實際. 何故而然. 以此二行

修時有苦依空防退易入實際. 故偏爲之. 又

此二行依空方成. 故偏爲之. 以無我法起□

提者此無我法是衆生空. 由知無我於物能

忍. 故以無我起□提也. 以離身心起毘利耶

者離身心相是其法空由知此空懃苦堪耐.

是故以離身心之相起毘梨耶. 經中復言以

菩提相起禪波羅蜜. 以一切智起般若波羅

蜜. 故知. 後二偏爲菩提. 何故如是. 禪定能生

諸佛廣德. 波若正是一切智因生果親强. 故

偏爲之. 菩提是佛福德莊嚴禪能出生. 故爲

菩提起禪波羅蜜. 一切智者佛慧莊嚴波若

亦慧親能生彼. 是故宣說. 以一切智起於波

若. 亦可菩提是佛止行依禪息妄證入其中.

故爲菩提起於禪定. 一切智者是佛觀行依

慧明明滿10是彼德. 是故爲得一切種智起於

波若. 自下第三依於向前利他之心起利他

行. 句別有五. 前之三句依空離過. 後之兩句

隨有攝化. 前三句中依三脫門而離諸過. 敎

經數: 一七七六

經名: 維摩義記卷第二末

頁數: 四六八

上              欄

化衆生而起空者雖化衆生不見我人衆生之

相. 故起於空. 此於空門而離過也. 不捨有爲

起無相者隨化在有名爲不捨. 知有常寂名

起無相. 此依無相而離過也. 示現受生起無

作者隨有現形名示受生. 知生無生名起無

作. 此依無作而離過也. 隨有攝化喜生深過.

故須依此而離諸過. 後兩句中護持正法起

方便力明化他智. 化智善巧名方便力. 以

度衆生起四攝法明化他行. 自下第四依前第

二自利之行明修成相. 於中初明修世間行.

心淨歡喜起近賢下修出世行. 修世行中句

別有五. 前二自分後三勝進. 自分中敬事一

切起除慢者修攝法行. 於有德者尊仰心法

名敬一切. 以敬心法遠離慢高名除慢法. 於

身命財起三堅者修隨法行. 捨離生死無常

三分心於出世常身命財名起三堅. 後勝進

中於六念中起思念者起修始也. 念佛法僧

戒施及天. 是其六念. 菩薩於此常起思念. 於

六和敬起質直心行修次也. 行修不乖故於

六和起1貪質直心. 身口意同卽以爲三. 同戒

同施及與同見復以爲三通前六也. 此六和

敬便相愛敬名六和敬. 實心相敬而無諂僞

名起直心. 正行善法起於淨命行修終也. 行

成合法名爲正行. 不以此行心餘名利故起

淨命. 上來五句修地前行. 下修出世. 心淨歡

喜起近賢聖是初地行於三寶中淨信不疑名

爲心淨. 又證離染亦名心淨. 初證多悅故曰

歡喜. 入菩提位生在佛家名近賢聖. 次下兩

句是二地行. 不憎惡人起調伏心離煩惱2恬.

中              欄

瞋過最重故偏說離. 以出家法起於深心明

離業垢. 於出家戒心欲慇重. 故起深心. 次下

三句是三地行. 以如說行起多聞者聞慧行

也. 爲行故聞故說以行起多聞矣. 以無諍法

起空閑者思慧行也. 爲息言諍故空閑處寂

靜思惟. 如說行者乃得佛法. 不可但以口言

而得. 趣向佛慧起宴坐者修慧行也. 爲欲趣

心四地已上無生行慧修世八禪名起宴坐.

又爲心佛無障□智度衆生故修世八禪名起

宴坐. 次下一句四地乃至七地之行. 爲心出

世無漏眞德. 解衆生縛修習四地. 至七地行

名修行地. 亦可心佛無障□智解衆生縛. 修

習四地至七地行名修行地. 次下一句是八

地行. 以具相好心佛正報. 及淨佛土心佛依

果. 爲得此二修起福業. 次下一句是九地行.

言知一切衆生心念是九地中入行成就. 如

應說法是九地中說成就也. 此二智能故起

智業. 次下三句是十地行. 前二十地自分之

行. 後一勝進. 趣佛之行前自分中初入證行.

知一切法不取不捨入一相者證法平等無淨

可取. 無染可捨故入一相. 又證平不取有

相名爲不取. 亦不捨有專著於無名爲不捨.

以離有無故入一相. 修成此德名起慧業. 下

起敎行. 斷一切惱離煩惱障. 斷一切□明離

報障. 斷一切不善明離業障. 修此三治名起

一切善. 如地持說. 諸根成就解脫報障. 善根

成就解脫業障. 智慧成就解脫煩惱. 此等通

名一切善業. 修成名起. 亦可前慧是第十地

智慧莊嚴此一切善是第十地福德莊嚴. 下

下              欄

勝進中一切智慧是佛如來智慧莊嚴. 一切

善法是佛如來福德莊嚴. 爲得此二故起一

切助佛道法. 前總次別下總結嘆. 是爲法施

是總結也. 若菩薩下是嘆勝也. 住是法施行

廣益人名大施主. 能消物養生世福善名世

福田. 上來第一約就行修以明法施. 自下第

二明說利益. 說是法時婆羅門中有二百人

皆發阿□三菩提心. 自下第三約就財事以明

法施. 問曰. 下明財施云何法施. 自於財事平

等行施敎人爲之. 等法敎人故曰法施. 又依

等法捨財布施亦名法施. 於中有四. 第一善

德局心奉施. 二維摩不受. 第三善德廣心行

施. 四維摩納受. 初中我時心得淨者意業淨

也. 聞前所說信樂不疑名爲心淨. 嘆未曾有

口業嘆也. 稽首禮等身業禮也. 此施方便. 下

正行施. 卽解瓔珞3置直百千而以上之不肯

取者是第二段. 維摩不受以其偏敬局施維

摩. 情無廣兼違於等施. 所以不受. 我言居士

願必納受隨意所與是第三段. 明其善德廣

心行施. 由局不受故隨意與. 自下第四維摩

納受. 初先爲受分作二4下. 用之轉施5爲欲

則財敎人等施故轉施之. 於中初先分財爲

二. 次用施人. 一分施此會中下乞施下等上.

一分奉彼難勝如來施上齊下. 時維摩詰現神

變下約己敎他. 現神變已作是言者牒前起

後. 若施主者標所勸人. 施一最下猶如如來

福田之相無所分別正敎行. 施等於大悲不心

果報牒前所敎. 佛是大悲施下齊佛名等大

悲. 不爲果報偏施如來名不心果. 是則名曰

經數: 一七七六

經名: 維摩義記卷第二末

頁數: 四六九

上              欄

具足法施結嘆令學. 此第三竟. 城中一下是

第四段明法施益. 城中下乞擧得益人. 見是

神力聞其所說得益所由. 見前維摩所施瓔

珞難勝佛上變成寶臺名見神力. 聞前施下

等於如來. 不心果報名聞所說. 皆發阿□三

菩提心正明得益. 一人發心云何言皆. 此發

同前. 是故言皆. 亦可見聞兩時俱發是以言

皆. 前辭次釋. 故我下結. 告前四人阿難別列.

如是諸菩薩各各向下告餘菩薩阿難總擧.

具列難盡故通擧之. 文中直言如是諸菩薩.

不知幾許. 或容是前列三萬二千菩薩. 或

可是後向維摩舍八千菩薩. 以彼德高皆言

不堪

文殊師利問疾品者前告諸人皆辭不堪. 此

告文殊令往問疾. 因以標品名爲文殊問疾

品矣此品之首三句分別. 一釋來意. 二對上

辨異. 三分文解釋. 言來意者意別有三. 一以

維摩德高難敵餘悉不堪故1告須命文殊往

問. 二所辨法妙餘不能請. 故須告命文殊往

問. 三所化衆生宜聞二人問答獲益. 故須告

命文殊問疾. 來意如是. 言辨異者異別有五.

備如上辨. 第一義者前告不堪爲顯維摩人

德尊高勝過衆聖. 此告所堪彰其德妙. 文殊

方堪故德妙矣. 第二義者前告不堪彰彼維

摩辨才難敵. 顯其智勝. 下對堪者廣顯維摩

神變□測彰其通勝. 第三義者前告不堪廣

寄衆言以顯維摩解脫之德. 此對堪者維摩

自顯解脫之德. 第四義者先告不堪廣顯維

魔昔所說法. 此對堪者廣顯維摩今所說法.

中              欄

第五義者前告不堪辨明菩薩所學法體. 下

對堪者顯修成相. 辨異如是. 次第三門科分

解釋. 文別有二. 一告文殊令住問疾起說由

序. 二善來下正對問人廣宣所說. 前中初先

如來告命下彰文殊奉命往問. 文別有四. 一

嘆維摩德高難敵承力往問. 二與大衆相隨

共往. 三維摩知來空室相待. 四文殊至見其

室空獨寢而臥. 就初段中先嘆維摩彰己非

敵. 雖然已下承力往問嘆中初言彼上人者

難爲酬對是總嘆也. 深達實相下別. 別中有

三. 一嘆維摩智解殊勝. 二一切菩薩法式知

下行修具足. 三降魔下德用自在. 就嘆解中

深達實相是其實智亦名證智. 依涅槃經或

名世諦以爲實相. 或名眞諦以爲實相. 依大

品經多名眞諦以爲實相. 今此亦應名第一

義爲實相耳. 於實窮證故曰深達. 善說法要

是方便智亦名敎智. 能宣法化故云善說. 所

說要當故名法要. 辨才無滯顯前善說. 言能

辨了語能才辨故云辨才. 辨才流滑故稱無

滯. 智慧無□顯前深達. 於深能入故曰無□.

行修具中一切菩薩法式悉知自分善也. 諸

佛□藏無不得入勝修具也. 大涅槃中法界

門別名佛□藏. 盡觀相應故無不入. 諸經嘆

德多依此二. 德自在中. 降服衆魔是□邪德.

遊戱通等是住正德. 遊戱神通通自在也. 遊

涉諸通自在如戱. 故言遊戱. 其慧方便皆已

得度智慧滿也. 慧是實慧其方便者是方便

智. 此二窮極到於滿處名皆已度. 上來廣嘆

維摩德高. 雖然已下承力往問. 前彰難酬此

下              欄

明承力容可爲問. 辨難兼易[&FFFF]#以言雖. 然猶

爾雖爾難對我. 常承佛聖旨往問下[&FFFF]#上力

名之爲承. 旨謂意旨. 此承如來意力加被而

往問也. 自下第二文殊與衆相隨共往. 於中

三句. 一明諸衆念一大士必說妙法先擧能

念人. 於是衆中就處總擧. 謂於菴羅佛衆之

中. 諸菩薩等隨人別列. 言諸菩薩擧菩薩衆.

大弟子者擧聲聞衆. 釋梵王等擧凡夫衆. 下

彰而念. 咸作是念總以標擧. 咸謂皆也. 今二

士等正出所念人. 大智高語必深遠故念此

二大士共談必說妙法. 二卽時下明前諸衆

樂欲隨從. 三於是下文殊與衆相隨共往. 於

是文殊擧其衆主. 與諸菩薩大弟子等兼列

從人. 恭敬圍□彰其去儀. 入毘耶離辨其所

至. 自下第三維摩知來空室相待. 於中初念

文殊師利與衆俱來. 此念其來不念空室. 有

人言. 此念欲空室. 與後爲由其言謬也. 良以

維摩待化如渴. 如來心喜故爲此念. 次以神

力空其室內除去所有及諸侍者. 空室是總

除有及侍顯室空也. 爲欲寄此起後言端所

以空之. 下置一床以疾而臥亦欲寄病而有

所顯. 故置一床以疾現臥. 自下第四文殊往

至入舍見空. 唯見維摩獨寢而臥. 上來序竟.

自下正說. 然序與正進退不定備如上辨. 若

以維摩一世所說悉爲正宗是則偏判. 方便

品初以爲由序. 以其疾故國王大臣皆往問

疾. 後悉是正宗. 若以維摩現今一會所說爲

正是則從前方便品. 來皆悉判與此會由序.

從此已下方是正宗. 此正宗中三門分別. 一

經數: 一七七六

經名: 維摩義記卷第三本

頁數: 四七○

上              欄

攝法從入顯德入別. 二廢人從法隨義分別.

三依文正解. 攝法從人顯德云何. 此經宗顯

維摩之德. 德謂不思解脫之門. 於此門中義

別塵算隨德論之要唯智通. 上來廣擧維摩所

說顯其智勝. 下彰維摩神變自在明其通勝.

通中隨義分爲四對. 從初盡於不思議品以

爲初對. 觀衆生品爲第二對. 下佛道品爲第

三對. 不二門盡香積品爲第四對. 四中皆初

明其所行. 後顯所成. 第一對中初問疾品明

其所行. 不思品中借坐燈王. 小室廣容明其

所成. 第二對中觀生品初明其所行. 時維摩

室有天女下彰維摩室具八未有還明所成.

第三對中佛道品初明其所行. [&FFFF]#現問下廣

顯維摩一切種德還彰所成. 第四對中入不

二門明其所行. 香積品中取飯香1種. 小室廣

容復明所成. 四對何別. 初之三對明修敎行

而有所修所成. 後之一對明修證行而有所

成. 後前三中初對明其治過之行而有所成.

後二明修攝善之行而有所成. 攝善行中初

對明修入寂之行而有所成. 捨有觀空是入

寂也. 後對明2明修起用之行而有所成. 行於

非道是起用也. 攝法從人顯德如是. 次第二

門廢人從法隨義分別. 所說法義雖復無量

要唯因果. 因謂法身淨土之因. 果謂法身淨

士之果. 從於向前方便品中以其疾故國王

大臣皆往問疾. 盡不二門辨明如來法身因

果. 香積一品辨明如來淨土因果. 明法身中

約化分三. 第一於前方便品末因凡問疾明

敎凡夫法身因果. 當樂佛身是法身果. 從於

中              欄

無量功德生等明法身因. 第二次於弟子品

中明敎聲聞法身因果. 對前九人明法身因.

對後一人明法身果. 第三菩薩問疾品下盡

不二門明敎菩薩法身因果者前對彌勒明法

身果. 菩提眞性是其果也. 光嚴已後明法身

因. 因中前品明其行體. 此品已後明修成相.

於中略以二門分別. 一破相分別. 二顯德分

別. 破相有三. 從此訖盡觀衆生品以爲初分.

行修入寂破難凡夫著有之相. 二佛道一品

從緣起用破捨二乘著空之相. 三不二門品

證入不二破遣菩薩分別二相. 破相如是. 顯

德門中要攝爲二. 從初訖盡佛道品來依彼

維摩解脫之相修習敎行. 不二門品依彼維

摩解脫之性修習證行. 前敎行中義別三對.

從初盡於不思議品還爲初對. 觀衆生品爲

第二對. 佛道一品爲第三對. 此三對中還初

明其所行後明所成. 悉如上判. 三對何異. 前

二自分後一勝進. 修菩薩法名爲自分. 上心

佛道名爲勝進. 又復前二修入寂行. 後一明

修起用行. 行3非於道是起用也. 約位且分入

寂多在六地以還. 以樂空故. 起用多在七地

已上. 彼修發起殊勝行故. 前自分中初對明

修治過之行而有所成. 後對明修攝善之行

而有所成. 約位且分治過之行多在地前. 地

前過重須治斷故. 攝善多在初地已上. 行合

法界成諸德故. 就初對中先明所修後明所

成. 修多地前成多地上. 此皆明法令人學矣.

廢人論法辨之[&FFFF]#爾

維摩義記卷第二(末)

下              欄

維摩義記卷第三([&FFFF]#)

沙門慧遠撰

次釋其文. 此品有二. 一維摩文殊問答辨法.

二文殊所將八千大下明說利益. 前中先遣

來去之相. 且置已下問答辨法. 來去覆眞故

須拂遣. 維摩先言. 文殊後述. 維摩言中. 善來

文殊慰問之辭問. 言善來慶其得來故曰善

來. 又嘆來好. 亦曰善來不來相來. 不見相見.

拂相顯實. 亦得名爲約實辨相. 就前文殊與

衆俱來拂之顯實. 是故說言不來而來. 就前

文殊入室見空無諸有等. 拂之顯實. 是故說

言不見而見. 不來而來汎解有三. 一就世諦

無常以釋. 實法無來相續有來. 故涅槃云. 諸

行無常. 亦無有來. 二就二諦相望以釋. 眞諦

無來世諦有來. 故涅槃云. 諸法若常亦有無

來. 三就眞應二身以釋. 眞身無來應身有來.

不見而見解亦有三. 一就世諦. 眼色明等別

分無見. 和合有見. 又生住異滅四相分別則

無有見. 假合有見. 二就二諦相望以釋. 眞諦

常寂無眼無見. 世諦有見. 三眞應相對. 眞身

平等離相離緣名爲不見. 應化隨物示有照

□. 名之爲見. 文殊下述. 文殊初言如是居士.

總述前言. 若來已下別述前義. 先就來去述

成前義. 據維摩室望彼文殊說之爲來. 就菴

羅會望彼文殊說之爲去. 若來不來若去不

去. 以理正述汎解亦三. 一就世諦無常以釋.

相續論之有來有去. 細實分之來則無來去